จงสรุปบทความเรื่องการปลอมเอกสารเปิดบัญชีธนาคาร และปลอมเอกสารสิทธิให้หน่อยครับ
จำเลยเป็นผู้ปลอมคำขอเปิดบัญชีและนำตัวอย่างลายมือชื่อในคำขอเปิดบัญชีของโจทก์ร่วมแล้วนำไปยื่นต่อพนักงานของธนาคารทำให้พนักงานของธนาคารหลงเชื่อว่าเป็นคำขอเปิดบัญชีเงินฝากของโจทก์ร่วม จึงออกสมุดเงินฝากในนามของโจทก์ร่วมให้โดยประการที่น่าจะเกิดความเสียหายแก่โจทก์ร่วม จึงเป็นการปลอมเอกสารและใช้เอกสารปลอม  จำเลยนำแบบพิมพ์ใบถอนเงินของธนาคารรวม 15 ฉบับ มากรอกข้อความโดยเขียนชื่อโจทก์ร่วมในช่องชื่อบัญชีเขียนเลขที่บัญชีจำนวนเงินและลงลายมือชื่อปลอมของโจทก์ร่วมในช่องเจ้าของบัญชีและช่องผู้รับเงินแล้วนำใบถอนเงินดังกล่าวไปยื่นต่อพนักงานของธนาคารทำให้พนักงานของธนาคารหลงเชื่อว่าเป็นใบถอนเงินที่แท้จริงจึงจ่ายเงินให้จำเลยไป แม้โจทก์ร่วมและบิดามิได้เปิดบัญชีดังกล่าว ซึ่งแสดงอยู่ในตัวว่าเงินในบัญชีนั้นมิใช่เงินของโจทก์ร่วมและบิดา และโจทก์ร่วมและบิดาอาจจะได้รับความเสียหายต่อทรัพย์สินโดยตรงก็ตาม แต่การกระทำของจำเลยเป็นการเปลี่ยนแปลงเกี่ยวกับหลักฐานทางการเงินในนามของโจทก์ร่วมในระบบบัญชีของธนาคารให้แตกต่างไปจากความเป็นจริงอันจะเป็นผลให้โจทก์ร่วมและธนาคารเสียชื่อเสียงไม่ได้รับความเชื่อมั่นไว้วางใจในสังคม และในการประกอบธุรกิจอันเป็นประการที่น่าจะเกิดความเสียหายต่อโจทก์ร่วมและธนาคารแล้ว การกระทำของจำเลยจึงเป็นการปลอมเอกสารสิทธิและใช้เอกสารสิทธิปลอมรวม 15 กระทง ด้วย
จำเลยใช้ตัวอย่างลายมือของโจทก์ไปขอเปิดบัญชีเงินฝากโดยยื่นต่อพนักงานธนาคาร พนักงานหลงเชื่อจึงออกสมุดเงินฝากในนามโจทก์ร่วม จึงเป็นการปลอมเอกสารและใช้เอกสารปลอม
จำเลยใช้ใบถอนเงินของธนาคาร 15 ฉบับมาถอนเงินโดยใช้ชื่อโจทก์และปลอมลายมือของโจทก์ พนักงานธนาคารหลงเชื่อจึงจ่ายเงินให้จำเลยไป การกระทำของจำเลยจึงเป็นการปลอมเอกสารสิทธิและใช้เอกสารสิทธิปลอมรวม 15 กระทง ด้วย
ประมวลกฎหมายอาญา,ประมวลกฎหมายวิธีพิจาณาความอาญา(วิอาญา),คำพิพากษาศาลฎีกา